SUID-AFRIKAANSE RADIOLIGA 
SARLNUUS 13 MAART 2005 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid- Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar sowel as per Echolink vanaf Chris, ZS6FCOS, en 
heelwaarskynlik ook eksperimenteel per IRLP vanaf Jacgues, ZS6GWDL. Sarl- 
nuus waardeer hierdie dienste wat op eie koste deur hierdie individue gelewer 
word. Sarlnuus sal egter rapporte waardeer van individue of klubs wat moont- 
lik die bulletins op lokale herhalers vanaf Echolink of IRLP herlei. Plaas asb. 
rapporte op die webadres van Sarlnuus, dit volg later in hierdie bulletin. 


In die nuus vandag; 


NOG `N FREKWENSIEVERANDERING VIR AMATEUR RADIO MIRROR 
INTERNATIONAL 


OKOSA GAAN NIE OPGRADERINGSVERSOEKE HANTEER NIE 
SONDAG 40 METER AKTIWITEIT 

CO WW WPX FOONKOMPETISIE 

MEI RADIOAMATEUREKSAMEN 

Bly ingeskakel vir meer besonderhede hieroor en ander nuusitems. 

Besoek ook die SARL se webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 
Die SARLnuusdiens maak staat op nuusinsette van klubs en individue aan- 
gaande amateurradioaktiwiteite. Plaas asb. U berigte op die webwerf van die 
SARL by www.sarl.org.za/newsinbox.asp nie later nie as die Donderdag wat die 
bulletin voorafgaan. Indien moontlik doen dit asb. in Afrikaans sowel as En- 


gels, maar, gaan asb. veral datums en telefoonnommers na voordat u die berig 
instuur, die redakteur het growwe foute in die verlede opgemerk. 


U luister na ZS6SRL en die nuus volg in besonderhede. 


NOG `N FREKWENSIEVERANDERING VIR AMATEUR RADIO MIRROR 
INTERNATIONAL 


Sentech sal vanaf 27 Maart hulle winterskedule instel. Dit sal nog 'n verandering 
meebring vir Amateur Radio Mirror International. Die nuwe skedule lyk soos 
volg: Die Sondagoggenduitsending om 10:00 SAT sal op 17 810 en 7 205 kHz 
geskied. Op 6 Maart is 9 750 kHz deur 7 205 kHz vervang en is goed ontvang 


deur baie luisteraars en het die dekking baie verbeter. Die heruitsending op 
Maandae om 21:00 SAT bly op 3 215 kHz. 


ARMI sal verslae oor die verskillende frekwensies waardeer. Stuur dit per e-pos 
aan armi@sarl.org.za of per gewone pos aan Posbus 90438, Garsfontein 0042. 
As jou posadres by jou verslag ingesluit is, en dit word voor 15 April ontvang, 
staan jy 'n kans om in 'n gelukkige trekking `n pen met 128 MG blitsgeheue ter 
waarde van R250 te wen. 


OKOSA GAAN NIE OPGRADERINGSVERSOEKE HANTEER NIE 


OKOSA het die SARL versoek om alle ZR'e in te lig dat hulle nie opgrader- 
ingsversoeke na OKOSA moet stuur nie. Die nuwe regulasies spel dit duidelik 
uit dat hierdie versoeke na die nasionale vereniging moet gaan vir evaluering. 


Terwyl die SARL verskeie assesore aangestel het, is daar nog bykomende reg- 
ulerende aspekte wat deur die owerheid afgehandel moet word voordat die ass- 
esore hulle werk kan doen. Dit beteken dat aansoeke vir opgraderings `n bietjie 
langer gaan neem. Volgens die gewysigde regulasies moet daar 'n nasionale lig- 
aam aangestel word, hierdie prosess word tans deur die kantoor van die minister 
hanteer. 


Graham Hartlett, 4S6GJH, verduidelik dat hierdie proses eers kon begin nadat 
die wysigings tot die regulasies afgekondig is. “Die SARL werk nou saam met 
die owerheid om hierdie laaste stukkie van die regulasies in plek te kry. Sodra 
die proses voltooi is, sal besonderhede op www.sarl.org.za gepubliseer word en 
ook op SARLNuus uitgesaai word.” 


SONDAG 40 METER AKTIWITEIT 


Na die promulgering van die nuwe regulasies en die verhoogde gebruik van die 
40 meterband, wil SARLNuus gebruikers van die band inlig en herinner aan `n 
ooreenkoms wat baie jare gelede bereik is. 


Hierdie ooreenkoms handel oor die gebruik van die 40 meterband op `n Sonda- 
goggend. Ten einde botsings en steurings te vermy het die SARL jare gelede die 
frekwensies en tye vir takbulletins geko-ordineer. Daar is besluit op 'n 4 kHz 
spasiëring tussen frekwensies en daar is op die volgende frekwensies besluit: 7 
(82, 7 078, 7 074, 7 070, 7 066, 7 062 kHz en moontlik meer na bo en onder. 
Hierdie ooreenkoms is nog in werking. 


Gebruikers van die 40 meterband op Sondagoggende word versoek om seker te 
maak dat hulle nie steurings veroorsaak op die erkende bulletinfrekwensies nie. 
Waar moontlik kies `n frekwensie weg van die bulletinfrekwensies vir geselsies. 


NOODKOMMUNIKASIEVOORKEURFREKWENSIES 


7 070 kHrz is die noodkomunikasie voorkeurfrekwensie en ons verwelkom akti- 
witeit op hierdie frekwensie. Ons versoek egter dat `n voldoende breuk gelaat 
word tussen rondtes sodat iemand wat noodverkeer het 'n spreekbeurt kan kry. 


Dit is al opgemerk dat party gebruikers baie vinning op die DVP- (Druk Vir 
Praat) knoppie is. 


2004 TOEKENNINGSERTIFIKATE 


Tjerk Lammers, ZS6P, die Liga se Toekenningsbestuurder, berig dat hy verlede 
Dinsdag sertifikate aan plekwenners, wat aan die Liga se 2004 wedstryde deel- 
geneem het, gepos het wat u seker nou al ontvang het. Moenie hulle in `n laai 
wegsteek nie; raam hulle vir almal om te sien en om op te let, dat u een van die 
verdienstelikes is! 


Baie geluk aan die plekwenners maar ook baie dankie aan almal wat deelgeneem 
het want sonder julle sou die kompetisies nie so geslaagd gewees het nie. 


Tjerk berig dat dit nogal 'n taai takie was, want hy moes 117 posseëls op die 
koeverte plak! 


SPESIALE GELEENTHEIDSTASIE ZS1O0ORI 


Die Rotariërklub van Midrand sal `n spesiale geleentheidstasie vanuit die 
Olievenhoutbosch gemeenskapsentrum bedryf waarin die Midrand Rotariërs 
'n gemeenskapsprojek bekend as Tshunang aan die gang het. Die stasie, met 
roepsein ZS100RI, sal vanaf 12 Maart 2005 tot 28 Februarie 2006 op die lug 
wees ter viering van die honderdjarige bestaan van die Rotariërs. (OSL via 
Craig ZSGCKB. 


CO WW WPX FOONKOMPETISIE 


Die 2005 CO WW WPX foonkompetisie sal tydens die Paasnaweek op die lug 
wees. Die kompetisie begin om 00:00 op 26 Maart en eindig 48 uur later met 
foonwerking op 160, 80, 40, 20, 15 en 10 meter. 'n R$-verslag en `n reeksnommer 
word uitgeruil. 


MEI RADIOAMATEUREKSAMEN 


Die Mei 2005 Radioamateureksamen word op Donderdagaand 19 Mei 2005 afgelê. 
Persone wat hierdie eksamen wil skryf moet nie later nie as Donderdag 14 April 
2005 by die SARL registreer. Besoek die SARL se webwerf by www.sarl.org.za 
vir meer inligting. 


RADIOTEGNOLOGIE-IN-AKSIE OPE DAG 


Die jaarlikse Radiotegnologie-in-Aksie ope dag sal op Saterdag 20 Augustus 
by die Nasionale Amateurradiosentrum in Roodepoort plaasvind. Voorstelle 
vir aanbiedings word nou ingewag. Die hooftemas vir die forum is tegnologie, 
tuiskonstruksie en operasionele aktiwiteit. Voorstelle moet in Microsoft Word 
ingedien word en moet nie 500 woorde oorskry nie en per e-pos voor 15 April 
aan rta@sarl.org.za gestuur word. 


VOORTPLANTINGSTOESTANDE 


Tad Cook, K7RA, rapporteer dat die son hierdie week stil was, maar dat `n 
nuwe reeks van sonvlekke in `n geo-effektiewe posisie inbeweeg. Daar was `n 


paar aktiewe dae vir geomagnetise toestande, veral op 6 tot 8 Maart, weens 
'n sonwindstroom. Die gemiddelde daaglikse planetêre A-indeks het minder as 
11 punte gestyg na 20,1 en die gemiddelde midbreedtegraadaktiwiteit het met 
minder as 6 punte gestyg na 12,3. Die gemiddelde daaglikse sonvlekgetal het 
met 21 punte gestyg na 36,1 en die gemiddelde daaglike sonvloedsyfer het gestyg 
met 10 punte na, 85,9. 


n Styging in die sonvloedsyfer en meer sonvlekke word oor die volgende week 
verwag. Die sonvloedvlak behoort teen 15 en 16 Maart 'n piek te bereik en 
daarna teen 20 Maart te sak na onder 100. Die voorspelde mees aktiewe geo- 
magnetise dag in die volgenede termyn is 14 Maart, maar toestande is eerder 
ongestadig as stormagtig. 


Geniet die volgende paar weke. Die tydperk om en by die dag-en-nag ewening 
is goed vir HF-voorplanting, al is die sonvlekgetal laag. 


DAGBOEK VAN GEBEURE 


12 Maart 05 - 28 Februarie 06 Spesiale gebeurtenisstasie ZS1OORI; 31 Maart - 
Finale lesings vir AMSATCGON2005 in te dien; sluitingsdatum vir stadium 1 van 
die 2005 Konstruksiekompetisie; 07 April - SARL 80 Meter @OSO-geseligheid 08 
April - SARL Toekenningsdinee; 09 April - AJV van die SARL; 10 April - SARL 
Hamnet 40 Meter Noodkomunikasiekompetisie 14 April - sluitingsdatum vir die 
Mei RAE 14 Mei - AMSATCON2005; 19 Mei - Radioamateureksamen 31 Mei - 
sluitingsdatum vir stadium 2 van die 2005 konstruksiekompetisie. 


Die SARL nooi u om Sondae om 10:00 na Amateur Radio Mirror International 
op 17 700, 7 205 en 7 082 kHz en verskeie 2 m herhalers in u omgewing te luister. 
'n Heruitsending kan Maandagaande om 21:00 SAT op 3 215 kHz gehoor word. 
ARMI word deur Telkom en Sentech geborg. 


Dit bring ons aan die einde van hierdie bulletin. Dit is saamgestel deur Den- 
nis, SABS, en gelees deur ...... VANUIiÉ ........... AS 'n diens aan radioamateurs, 
kortgolfluisteraars en elektronikaentoesiaste. 


U het geluister na ZS6SRL en baie dankie dat u by ons aangesluit het. Dankie 
ook aan diegene wat items vir die bulletins verskaf en aan al die amateurs wat 
so gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens aan almal. 


/EX 


